
                                                    Nr.4c-3/329/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea art.25 din Ordonanţa Guvernului nr.21/1992 privind protecţia consumatorilor, transmis cu adresa nr.P.L.x. 418 din 16 septembrie 2009.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/329/2009
R A P O R T

asupra proiectului de Lege pentru modificarea art.25 din Ordonanţa Guvernului nr.21/1992 privind protecţia consumatorilor


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea art.25 din Ordonanţa Guvernului nr.21/1992 privind protecţia consumatorilor, provenit dintr-o propunere legislativă a domnilor deputaţi Buda Daniel, Călian Petru, Giurgiu Mircia, Leşe Doru Braşoan, Movilă Petru, Olar Corneliu, Tabără Valeriu – PD-L., Brătianu Matei Radu, Itu Cornel – PSD+PC şi Amet Aledin – Minoritiăţi, transmis cu adresa nr.P.L.x. 418 din 16 septembrie 2009, înregistrat la comisie sub nr.4c-3/329 din 16 septembrie 2009.



Consiliul Legislativ, cu avizul nr.429/05.05.2009, avizează favorabil  propunerea legislativă cu observaţii şi propuneri preluate în textul adoptat de Senat.



Guvernul României, prin actele nr.1334/25.05.2009, respectiv nr.741/DPSG/22.03.2010, susţine adoptarea iniţiativei legislative sub rezerva însuşirii propunerilor şi observaţiilor formulate, acestea fiind preluate în textul adoptat de Senat.



Senatul, în calitate de primă Cameră sesizată, a adoptat proiectul de lege în  şedinţa din 9 septembrie 2009.



Comisia juridică, de disciplină şi imunităţi, cu avizul nr.4c-11/809 din 29 septembrie 2009,  a avizat favorabil proiectul de lege.



Proiectul de lege are ca obiect de reglementare modificarea articolului 25 din Ordonanţa Guvernului nr.21/1992 privind protecţia consumatorilor, republicată, cu modificările şi completările ulterioare, în sensul includerii comisioanelor, taxelor şi a altor costuri în preţurile şi tarife afişate pentru a nu induce în eroare consumatorul şi să afle de existenţa lor înainte de achiziţionarea produsului sau serviciului. Se introduce un nou alineat, în sensul ca afişarea cursului monedei de schimb, atât pentru operaţiunile de vânzare, cât şi pentru cele de cumpărare să se facă prin afişare la loc vizibil, la exteriorul casei de schimb, pe acelaşi panou, într-o culoare contrastantă faţă de fondul acesteia.

De asemenea, se stabileşte termenul până la care Autoritatea Naţională pentru Protecţia Consumatorilor va aproba, prin ordin, normele privind măsurile de informare a consumatorilor de către operatorii economici care desfăşoară activităţi de schimb valutar.



Membrii Comisiei pentru industrii şi servicii au examinat proiectul de lege în şedinţele din 16 şi 23 mai 2017, şi au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru modificarea art.25 din Ordonanţa Guvernului nr.21/1992 privind protecţia consumatorilor, din următorul considerent: prevederile nou introduse se regăsesc în art.1 şi 2 din Ordinul preşedintelui ANPC nr.632/2009 privind unele măsuri de informare a consumatorilor de către operatorii economici care desfăşoară activităţi de schimb valutar, ordin care cuprinde şi alte măsuri tehnice privind activitatea de schimb valutar.



La lucrările comisiei au participat, în calitate de invitaţi, din partea Autorităţii Naţionale pentru Protecţia Consumatorilor domnii Emil Niţă – vicepreşedinte şi Paul Anghel – director general.


La lucrările comisiei au fost prezenţi 20 deputaţi din totalul de 21 deputaţi membri ai comisiei.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera decizională pentru acest proiect de lege este Camera Deputaţilor.

                   
PREŞEDINTE,                                     SECRETAR,

                      Iulian Iancu                                      Roxana Mînzatu
Consilier parlamentar,
Isabela Patricia Robe

